କେନ୍ଦୁଝର(ପ୍ରଣୟ ପାଣି): କୋଭିଡ୍ କଟକଣା ଭିତରେ ଆଜିଠୁ ଭକ୍ତଙ୍କ ପାଇଁ ଖୋଲିଲା ଘଟଗାଁ ମା' ତାରିଣୀଙ୍କ ମନ୍ଦିର । ସକାଳ ୮ଟାରୁ ମା'ଙ୍କ ଦର୍ଶନ କରୁଛନ୍ତି ସେବାୟତ। ସକାଳ ୮ଟାରୁ ୯ଟା ପର୍ଯ୍ୟନ୍ତ ସେବାୟତଙ୍କ ପରିବାରଙ୍କୁ ଦର୍ଶନ ଅନୁମତି ମିଳିଛି। ଏହାପରେ ମା'ଙ୍କ ଦର୍ଶନ କରିବେ ସାଧାରଣ ଭକ୍ତ।
ବେଢ଼ା ଭିତରେ ଏକ ସମୟରେ କେବଳ ୨୫ରୁ ୩୦ ଭକ୍ତଙ୍କୁ ରହିବାର ସୁଯୋଗ ମିଳିବ । ମନ୍ଦିରରେ କିନ୍ତୁ ଭକ୍ତ ଭୋଗ ଲଗେଇ ପାରିବେନି ବୋଲି ମନ୍ଦିର ପ୍ରଶାସନ ପକ୍ଷରୁ ଜାରି ଗାଇଡଡଲାଇନ୍ରେ କୁହାଯାଇଛି।
